**LEHDISTÖTIEDOTE**

**Pohjoismaat yhdistävät voimansa kestävän rakentamisen puolesta**

*Pohjoismaat jatkavat yhteistyötään Nordic Sustainable Construction 2025–2027 -ohjelman puitteissa panostaakseen vihreämpään, kiertotaloutta ja digitalisaatiota edistävään rakennusalaan sekä vahvistaakseen yhteistä pohjoismaista vihreää ääntään EU:ssa.*

14.8.2025 – Rakennus- ja infrastruktuuriala on EU:n kolmanneksi suurin teollinen ekosysteemi. Se vastaa 50 %:sta luonnonvarojen käytöstä, 35 %:sta EU:n jätteentuotannosta sekä lisää osaltaan hiilidioksidipäästöjä. Pohjoismaat ovat vuodesta 2021 lähtien tehneet yhteistyötä rakentamisen ilmastovaikutusten ja ympäristövaikutusten minimoimiseksi. Pohjoismaiden ministerineuvosto jatkaa yhteistyön tulosten pohjalta käynnistämällä ohjelman Nordic Sustainable Construction 2025–2027, jonka tarkoituksena on tukea rakennusalan vihreää siirtymää.

Ohjelman tavoitteena on vahvistaa yhteistyötä ja tiedonvaihtoa viranomaisten, teollisuuden ja asiantuntijoiden välillä kaikkialla Pohjoismaissa. Ohjelmalla pyritään edistämään vision toteuttamista, jonka mukaan Pohjoismaat ovat maailman ekologisesti kestävimpiä ja yhtenäisimpiä alueita vuoteen 2030 mennessä.

**Ohjelma keskittyy seuraaviin:**

* **Ilmasto:** Elinkaariarviointien (LCA) yhdenmukaistaminen, vähäpäästöiset ratkaisut ja ilmastonmuutokseen sopeutuminen.
* **Kiertotalous:**Parempi olemassa olevan neliötilan hyödyntäminen, rakennusmateriaalien uudelleenkäyttö ja osaamisen kehittäminen.
* **Digitalisointi:** Tietopohjaisten ja digitaalisten ratkaisujen tukeminen rakentamisessa.
* **Painopisteenä EU:** Rakennettua ympäristöä koskevien tulevien EU-säädösten analysointi ja sääntöihin panostaminen pohjoismaisesta näkökulmasta.

Islanti johtaa ilmastoalan aloitteita, Ruotsi koordinoi yhteistä EU-painopistettä, ja Tanska vastaa kiertotaloudesta sekä ylläpitää yhteistä sihteeristöä, joka muun muassa huolehtii eri osapuolten välisestä koordinoinnista.

Kaikki hankkeet toteutetaan tiiviissä yhteistyössä pohjoismaisten rakennus- ja asuntoviranomaisten, asiantuntijoiden sekä rakennuttajien kanssa.

Tavoitteena on tarjota konkreettisia työkaluja ja osaamista, jotka tukevat kestävän kehityksen ratkaisuja rakentamisessa, esimerkiksi:

* Ehdotus rakennusten ilmastovaikutusten tehokkaaksi säätelyksi.
* Asetusehdotus, jolla voidaan lisätä olemassa olevien neliömetrien hyödyntämistä.
* Yhteiset pohjoismaiset menetelmät rakennusmateriaalien uudelleenkäytön arviointiin.
* Opetusmateriaalin jakaminen oppimisalustalla Skills4Reuse.com
* Pohjoismaiden vaikutusvalta EU:n rakennuspolitiikassa kasvaa.

**Taustaa**

Hanke juontaa juurensa Pohjoismaiden ministerineuvoston vuonna 2018 tekemästä päätöksestä yhdenmukaistaa uusia rakennusmääräyksiä ja Pohjoismaiden pääministerien vuonna 2019 esittämästä yhteisestä visiosta tehdä Pohjolasta maailman ekologisesti kestävin alue. Kesäkuussa 2025 ohjelmaa päätettiin jatkaa vuoteen 2027 asti.

*Lue lisää yhteistyöstä ja tutustu ensimmäisen vaiheen tuloksiin sekä käytännön työkaluihin Toolbox for Future-Proof Construction -sivustolla:*[www.nordicsustainableconstruction.com](http://www.nordicsustainableconstruction.com)

Yhteyshenkilö: Helle Redder Momsen, sihteeristön johtaja, Nordic Sustainable Construction. Sähköposti: heremo@sbst.dk, puhelin: +45 29 63 52 39